b'\n_START_ARTICLE_\nFrazer Nash FN48\n_START_PARAGRAPH_\nFrazer Nash FN48 je dirkalnik konstruktorja Frazer Nash, ki je bil uporabljen na dirkah Formule 1 in Formule 2 med sezonama 1952 in 1953. Skupno so dirka\xc4\x8di z njim nastopili na enajstih dirkah v obeh kategorijah, ve\xc4\x8dinoma ga je uporabljalo mo\xc5\xa1tvo Scuderia Franera, sedemkrat so dirko kon\xc4\x8dali in dosegli dve uvrstitvi nastopni\xc4\x8dke._NEWLINE_Dirkalnik je debitiral na neprvenstneni dirki Lavant Cup v sezoni 1952, ko Ken Wharton zaradi okvare dirkalnika ni \xc5\xa1tartal. Wharton je nastopil tudi na prvenstveni dirki za Veliko nagrado \xc5\xa0vice, kjer je osvojil \xc4\x8detrto mesto, na dirki Eifelrennen teden dni kasneje pa je bil \xc5\xa1e tretji. Na prvenstveni dirki za Veliko nagrado Belgije je odstopil, na dirki Joe Fry Memorial Trophy pa je dosegel drugo mesto. V sezoni 1953 je z dirkalnikom FN48 na dveh dirkah nastopil Ben Wyatt, na eni pa Roy Salvadori, tod brez ve\xc4\x8djega uspeha.'